b'\n_START_ARTICLE_\nDalmati\n_START_PARAGRAPH_\nDalmati (tudi Delmati) je bilo veliko ilirsko pleme v Srednji Dalmaciji imenovani po svojem glavnem mestu Delminiumu, najverjetneje dana\xc5\xa1nji \xc5\xbdupanjac na Duvanjskem polju v Hercegovini._NEWLINE_\xc5\xbdiveli so v morskem zaledju srednje Dalmacije, v ju\xc5\xbenobosanskem dinarskem pogorju in v bli\xc5\xbeini dana\xc5\xa1njega Solina pri Splitu. Z Iliri so sprva sodelovali, pozneje pa so se odcepili od njih in ustvarili lastno zvezo. Napadali so skoraj vse sosede , predvsem Liburne in Daorse. Divji gorski in pastirski svet, roparstvo in prejkone primitivno rudarstvo jim je dajalo mo\xc4\x8d in neodvisnost, vendar so kulturno zaostajali za sosednjimi plemeni._NEWLINE_Pleme Dalmatov je bilo v za\xc4\x8detku odvisno od Ardijejcev. Po smrti Ardijejskega kralja Pleurata postanejo neodvisni. Dalmati so bili bojevni\xc5\xa1ko pleme, ki se je ukvarjalo s kmetijstvom. Zanimivo iz njihovega \xc5\xbeivljenja je to, da so si vsako osmo leto na novo delili obdelovalno zemljo. Svojo kulturo in obi\xc4\x8daje so ohranili skozi stoletja._NEWLINE_Kot bojevniki so stalno napadali sosede in z njimi vodili vojne. Zato so se Daorsi - sosednje pleme - obrnili za pomo\xc4\x8d k Rimljanom. Po ve\xc4\x8d vojnah z Rimljani so jih le-ti leta 6 n. \xc5\xa1t. premagali in pokorili ter po njih imenovali provinco Dalmacijo.'